kardosdrur/scandi-wiki huggingface dataset:
Pols

Pols (fra polsk dans) er en pardans i samme familie som svensk polska og polsk mazurka og regnes som en af de norske bygdedansene. Dansen er formentlig kommet til Norge med arbejdsindvandringen til den norske mineindustri i 16- og 1700-tallet. Dansen er særlig udbredt i og omkring Røros, hvor den ofte kaldes rørospols.

Referencer

Eksterne henvisninger 
 Om pols. (Engelsk tekst)
 Instruktionsvideo

Danse
Folkedans
To Those Who Walk Behind Us

To Those Who Walk behind Us er et album udgivet i 2009 af det Aarhus-baserede death metal-band Illdisposed. Albummet er gruppens ottende album ud af 15. Det indeholder referencer til danske film, herunder Pusher II og De grønne slagtere, samt fra den amerikanske film The shining.

Numre 

 "Blood on Your Parade" - 4:18
 "For the Record" - 3:14
 "Come and Get Me" - 4:10
 "Seeking Truth - Telling Lies" - 3:44
 "Sale at the Misery Factory" - 4:31
 "To Those Who Walk behind Me" - 4:05
 "If All the World" - 4:22
 "My Number Is Expired" - 3:45
 "Johnny" - 4:15
 "This Unscheduled Moment" - 3:43
 "Nu gik det lige så godt" - 3:58
 "When You Scream" (re-mix, ltd. edition Bonus)
 "Throw Your Bolts" (Live, ltd. edition Bonus

Alle tekster er skrevet af Bo Summer og musikken er skrevet af Jakob "Batten" Hansen.

Modtagelse 
Albummet røg ind på den officielle danske hitliste som nr. 32, den højeste position bandet har opnået. Dette skyldes formentlig, at albummet er mere eksperimenterende og i større grad skifter mellem Bo Summers karakteristiske dybe "subwooferstemme" og hans andre egenskaber som vokalist.

Referencer 

Album fra 2009
Illdisposed
Metalalbum
Inge den yngre

Inge den yngre var konge af Sverige fra omkring 1110 til begyndelsen af 1120'erne.

Han var søn af Halstein af Sverige, bror til Filip af Sverige (Filipus), og brorsøn af Inge den ældre. Han tilhørte Stenkilætten. Overleveringen om at Inge regerede sammen med sin bror Filip støtes ikke i de ældste svenske kongeberetninger, og dukker først op i middelalderlige islandske skrifter, Langfedgatal og Hervors saga.

Inge den yngre kan muligens have været gift med Sankt Ragnhild af Södertälje, men det siges også om hans farbror Inge den ældre. Det er mere sikkert, at han var gift med norske Ulvhild Håkonsdatter (c.1090–1148) fra den gamle Hålogalandsæt på Tjøtta. Ulvhild, en viljestærk og på mange måder imponerende, skønt også kraftig bagtalt kvinde, var efter Inge den yngres død først gift med kong Niels af Danmark og derefter igen med en svensk konge Sverker den ældre.

Meget lidt er kendt om Inge den yngres regeringstid. Norge kan have generobret Jämtland fra Sverige i 1111. I hvert fald blev de kaotiske tilstande efter kong Inges død udnyttet af den norske konge Sigurd Jorsalfar, som i 1123 drog ud på et korstog for at omvende det halvt hedenske Småland. Videre skal en Kol Sverkersson ("kong Kol") have gjort Østergøtland uafhængigt.

Det var angiveligt der, kong Inge den yngre blev forgiftet af "en ond drik", muligvis i Vreta. I den grav i Vreta kloster, hvor Inge den yngre menes at ligge sammen med sin bror Filip, blev der fundet to skeletter af meget høje personer, (1,98 og 2,02 m). Det kan tyde på at det virkelig er brødrene, der ligger i graven, for Stenkilætlingerne var kendt for at være høje. Med Inge den yngres død var Stenkilætten uddød.

Referencer 

Regenter fra Sverige
Tjek fødsels- og dødsår
Svenskere i 1100-tallet
Volturara Appula

Volturara Appula er en by i provinsen Foggia, som ligger i den nordlige del af regionen Apulien (på italiensk Puglia). Apulien strækker sig helt ned i hælen af Italien. Byen har et areal på 51,9 km²  og en befolkningstæthed på 9,6 indbyggere pr. km².

Referencer 

Byer i Apulien
Foggia (provins)
Lego Minifigures

Lego Minifigures eller Lego Collectible minifigures er en produktlinje produceret af den danske legetøjskoncern LEGO. Serien blev lanceret i 2010, og består af særlige minifigurer, der er specielt designet til dette tema. Ofte indeholder de særlige accessories som ikke er set før. Hver serie indeholder normalt 16 forskellige minifigurer, men særlige serier har indeholdt helt ned til 9 forskellige figurer og op til 22.

De fleste serier indeholder er udvalg af forskellige figurer inden for sport, film, historie, populærkultur og professioner. Temaet adskiller sig derved fra andre Lego-temaer, idet de indeholder figurer, som passer til en lang række forskellige temaer som bl.a. City, Castle, Space og Pirates. Enkelte serier har dog haft særlige temaer, som bl.a. Harry Potter, The Simpsons, Disney, Olympiske Lege i forbindelse med Sommer-OL 2012, Tysklands fodboldlandshold, Batman i forbindelse med The Lego Batman Movie, Ninjago i forbindelse med Lego Ninjago Filmen og The Lego Movie.

Lego Minifigures købes enkeltvis i poser, hvor det præcise indhold ikke kan ses. Nogle figurer er mere almindelige end andre, hvorfor særlige figurer sælges for høje priser brugt. I serie 10 udkom en særlig figur kaldet Mr. Gold, som kun blev produceret i 5.000 eksemplarer i anledning af den 10. serie af minifigurerne.

Referencer

Eksterne henvisninger 
 Lego Minifigures på Brickset

Minifigures
Skibet skal sejle i nat

"Skibet skal sejle i nat" var Danmarks bidrag til det europæiske Melodi Grand Prix, som Danmark deltog i for første gang dette år. Sangen blev fremført af Birthe Wilke og Gustav Winckler og det var første gang, at der blev sunget på dansk i konkurrencen.

Sangen blev fremført som den niende ved arrangementet, efter Frankrigs bidrag "La belle amour" fremført af Paule Desjardins og før Schweiz' "L'enfant que j'étais" med Lys Assia. Ved afstemningen modtog sangen 10 point, hvilket gav en tredjeplads ud af 10 mulige..

Sangen er en kærlighedsduet, hvor den ene af de to tager afsted på en rejse til søs, deraf titlen. Sangen er desuden berømt for det kys, som Wilke og Winckler udvekslede til slut i sangen, idet det blev det længste i konkurrencens historie, fordi der ikke blev givet signal til, at det skulle stoppe.

Ander versioner 
"Skibet skal sejle i nat" blev genindspillet af Lars H.U.G. og Hanne Boel og udgivet i 2003 på Lars H.U.G.'s album Kopy. En yderligere version af sangen blev indspillet under TV2's program Toppen af Poppen med Lars H.U.G. og Szhirley og udgivet i 2011. 

En jazz-inspireret udgave blev indspillet af Henrik Gunde i 2007 og udgivet på albummet Gunde on Garner.

Referencer 

Sange fra Dansk Melodi Grand Prix
Eurovision Song Contest-sange fra Danmark
Sange fra 1957
Dansk Melodi Grand Prix 1957
Skat, børnene er skrumpet

Skat, børnene er skrumpet er en amerikansk science fiction-komediefilm fra 1989. Filmen blev instrueret af Joe Johnston og produceret af Walt Disney Pictures.

Medvirkende 
 Rick Moranis som Wayne Szalinski
 Matt Frewer som Big Russ Thompson
 Marcia Strassman som Diane Szalinski
 Kristine Sutherland som Mae Thompson
 Jared Rushton som Ron Thompson
 Amy O'Neill som Amy Szalinski
 Robert Oliveri som Nick Szalinski
 Carl Steven som Tommy Pervis
 Mark L. Taylor som Don Forrester
 Janet Sunderland som Lauren Boorstein

Eksterne henvisninger 
 

Amerikanske film fra 1989
Familiefilm fra USA
Film fra Disney
En lille melodi

"En lille melodi" var Danmarks bidrag til Eurovision Song Contest 1987. Sangen blev fremført på dansk af Anne-Cathrine Herdorf & Bandjo.

Sangen er skrevet af Jacob Jonia.

Sangen blev fremført som nummer 19 ved arrangementet efter Finlands Vicki Rosti & Boulevard med "Sata salamaa" og før Irland Johnny Logan med "Hold Me Now". Ved afstemningen modtog sangen 83 points, hvilket placerede den på en femteplads ud af 22.

Sangen er et ønske om forening, hvor Herdorf formaner alle om at synge denne "lille melodi" som én.

Sange fra Dansk Melodi Grand Prix
Eurovision Song Contest-sange fra Danmark
Sange fra 1987
Dansk Melodi Grand Prix 1987
Ragnvald Knaphövde

Ragnvald Knaphövde var konge af Sverige i 1125–1126 og bliver bare nævnt i vestgøtalovens kongeliste. Hans forældre er ukendt, men det har været antydet at han kan have været en søn af en Olof Näskonung eller Inge den ældre, men han var uanset i slægt med den stenkilske ætten eller med de gamle kongene fra Uppsala for at kunne blive valgt til konge.

Med kong Inge den yngres død i begyndelsen af 1120'erne gik Sverige ind i en urolig æra. Det historiske kildegrundlag for perioden er mager, men en af de navngivne personer er kong Ragnvald Knaphövde. I midten af 1120'erne blev han valgt til konge af uppsveaerne og østgøtene. Vestgøtene havde på den anden side valgt den danske prins Magnus den Stærke som deres konge.

Da Ragnvald var valgt til konge ved Mora Sten gik han i gang med den obligatoriske rejse rundt i Sverige, den såkaldte "Eriksgata", for at blive accepteret som konge af de lokale ting. Da han kom til Vestergøtaland, men uden at sikre gidsler i henhold til gammel skik blev han angrebet af lagmanden (ca = landsdommeren) og bønderne og dræbt ved Karleby nær den nuværende Falköping i 1126.

Tilnavnet knaphövde kommer af at Ragnvald skulle have haft en meget lille, rundt hoved.

Hans datter Ingrid Ragnvaldsdatter (død en gang efter 1161) giftede sig med kong Harald Gille, konge af Norge i tiden 1130–1136, og hun fødte ham Inge Haraldsson, også kaldet for Inge Krokrygg (1135–1161).

Regenter fra Sverige
Svenskere i 1100-tallet
Roald Hoffmann

Roald Hoffmann (født Roald Safran; 18. juli 1937) er en polsk-amerikansk teoretisk kemiker, der modtog nobelprisen i kemi i 1981. Han modtog den sammen med Kenichi Fukui for deres uafhængige studie af reaktionsmekanismer Han har også udgivet skuespil og poesi. Han er ansat som Frank H. T. Rhodes Professor of Humane Letters, Emeritus, ved Cornell University i Ithaca, New York.

Referencer 

Kemikere fra USA
Nobelprismodtagere i kemi
Nobelprismodtagere fra USA
Professorer fra USA
Modtagere af Priestley Medal
Håkan Röde

Håkan Röde, født omkring 1040, ifølge traditionen svensk konge i perioden omkring 1070–1079.

Håkan Röde fik kongemagten efter, at Halsten vægrede at lede blotet for svenskerne omkring år 1070 (muligvis døde Halsten dette år og det var Inge den ældre som vægrede at blote). Det er muligt, at en anden svensk konge, Anund Gårdske, eksisterede i første halvdel af 1070-erne. Det er sandsynligt, at Sverige faktisk var delt mellem de asatroende svenskere og kristne svenskere. Håkan Røde var da konge alene over de kristne og Anund Gårdske over de asatroende.

I Vestergøtland skulle Inge den ældre eller muligvis Halsten være konge. Det findes dog historikere, som mener, at Håkan Röde var en kompromiskandidat til kongemagten efter, at Halsten frasagde sig denne i 1070, og dermed var de kristne svenskeres og vestgøternes kandidat, mens de asatroende krævede Anund Gårdske. Halstens broder, Inge den ældre, havde formodentlig kun støtte fra de mest barske og kompromisløse kristne i Vestergøtland. Usikkerheden omkring dette giver et billede af Sverige som en usamlet stat.

Der findes kun lidt viden om om Håkan Rödes familie, kun at han formodentlig var en uægte søn af Stenkil og dermed halvbroder til Halsten og Inge den ældre. Der er også usikkerhed om hans ægteskab(er). Han skulle ved tinget i Uppsala have taget "unge Olofs mor" til hustru, hvilket ifølge nogle kunne sigte til Erik Hedningens enke, mens andre historikere, som Sven Tunberg og Halvdan Koht, mener, at Håkan også blev gift med norske Tora Torbergsdatter, mor til de norske kongene Magnus II og Olav Kyrre, efter, at hendes mand, kong Harald Hardråde, døde i 1066.
En enkelt samtidig kilde, og en af de få kilder vi i det hele taget har om Håkan Röde, giver muligvis lidt mere afklaring af Håkans familieforhold. Det drejer sig om den beskadigede runesten Håkanstenen (U 11) ved Hovgården på Adelsö i Mälaren. Stenen blev rejst over kong Håkan Rödes søn Erik. På stenen findes et kvindenavn, Gyla, som muligvis var Eriks mor og Håkan Rödes kone. Teksten på runestenen slutter med udsagnet om, at kongen og hans kone rejste stenen efter Erik. Stenen er den første dokumenterede brug af ordet konge i Sverige.

Det beskrivende tilnavnet ‘Röde’ refererer sandsynligvis til hans røde hår.

Kilder 

Regenter fra Sverige
Svenskere i 1000-tallet
Kloden drejer

"Kloden drejer" var Danmarks bidrag til Eurovision Song Contest 1983. Den blev fremført på dansk af Gry Johansen.

Sangen havde vundet Dansk Melodi Grand Prix 1983 med 60 point, hvor den fik modtog  topkarakter fra alle de fem juryer.

Ved Eurovision Song Contest blev den fremført som det femtende indslag efter Tysklands Hoffmann & Hoffmann med "Rücksicht" og inden Israels Ofra Haza med "Khay". Ved afstemningen modtog sangen 16 point, hvilket resulterede i en syttendeplads ud af et felt på 20.

Sangen er en kærlighedssang, hvor Gry sammenstiller et møde mellem to personer og roen det kan bringe i kaosset i hverdagen.

Referencer 

Sange fra Dansk Melodi Grand Prix
Eurovision Song Contest-sange fra Danmark
Sange fra 1983
Dansk Melodi Grand Prix 1983
Otterøya

Otterøya er en ø i Namsos kommune i Trøndelag fylke i Norge. Den er 25 km lang og har et areal på  og er fylkets tredje største ø (efter Hitra og Frøya). Innbyggertallet var 809 i 2001.

Geografi og natur 
Otterøya er forbundet med fastlandet via den 435 meter lange Lokkaren Bro der åbnede 2. december 1977.
Tre fjeldområder med højder over 400 meter skiller øens større og mindre bebyggelser, der hovedsageligt ligger langs havet. Namsfjorden, også kaldt Sør-Namsen, går på syd- og vestsiden af øen og helt ud til havstykket Folda. I øst ligger det trange sund Lokkaren mellem Otterøya og fastlandet. Nordøst for Surviksundet, Lauvøyfjorden og Raudsunda ligger naboøerne Elvalandet og Jøa. Fjordstrækningen fra og med Lokkaren og ud til Folda blir også kaldt Nord-Namsen. Øens højeste punkt på 446 m hedder Tømmervikfjellet.

Verdens nordligste hjortestamme holder til på Otterøya. I anden halvdel af 1800-tallet var stammen i så stærk tilbagegang at det i 1878 blev vedtaget en fredning i 5 år. De næste tiår vekslede det mellem perioder med jagt og fredning. I 1902 og 1904 blev der indført hjorte af tysk og ungarsk afstamning for at øge bestanden. I dag er stammen en blanding af importeret og norsk hjort.

Historie 

Øen var en del af Fosnes kommune fra 1838 til 1912. Otterøy var en selvstændig kommune fra 1913 til den blev en del af Namsos i 1964. Den nordligste del af øen, der ofte blev kaldt Ytterodden eller Finnangerodden, tilhørte da Fosnes.

Kilder og henvisninger 

Øer i Trøndelag
Namsos
David Clark

David Robert Clark (født 17. november 1959 i St. Louis, Missouri, USA) er en amerikansk tidligere roer.

Clark vandt en sølvmedalje i firer uden styrmand ved OL 1984 i Los Angeles. Jonathan Smith, Phillip Stekl og Alan Forney udgjorde bådens øvrige besætning. I finalen blev den amerikanske båd besejret af New Zealand, der vandt guld, mens Danmark fik bronze. Det var det eneste OL han deltog i.

Clark vandt desuden én VM-medalje, en bronzemedalje i otter ved VM 1981 i München.

OL-medaljer 
 1984:  Sølv i firer uden styrmand

Referencer

Eksterne henvisninger 

Roere fra USA
Personer fra St. Louis
Olympiske medaljevindere i roning
Olympiske sølvmedaljevindere fra USA
Medaljevindere ved sommer-OL 1984
Jonathan Smith

Jonathan Scott Smith (født 9. maj 1961 i Salem, Massachusetts, USA) er en amerikansk tidligere roer og dobbelt olympisk medaljevinder.

Smith vandt en sølvmedalje i firer uden styrmand ved OL 1984 i Los Angeles. David Clark, Phillip Stekl og Alan Forney udgjorde bådens øvrige besætning. I finalen blev den amerikanske båd besejret af New Zealand, der vandt guld, mens Danmark fik bronze. Fire år senere, ved OL 1988 i Seoul, var han med i den amerikanske otter, der fik bronze efter Vesttyskland og Sovjetunionen.

Smith vandt desuden tre VM-medaljer, her iblandt en guldmedalje i otter ved VM 1987.

OL-medaljer 
 1984:  Sølv i firer uden styrmand
 1988:  Bronze i otter

Referencer

Eksterne henvisninger 

Roere fra USA
Personer fra Massachusetts
Olympiske medaljevindere i roning
Olympiske sølvmedaljevindere fra USA
Olympiske bronzemedaljevindere fra USA
Medaljevindere ved sommer-OL 1984
Medaljevindere ved sommer-OL 1988
Phillip Stekl

Phillip William "Otto" Stekl (født 20. januar 1956 i Middletown, Connecticut, USA) er en amerikansk tidligere roer.

Stekl vandt en sølvmedalje i firer uden styrmand ved OL 1984 i Los Angeles. Jonathan Smith, David Clark og Alan Forney udgjorde bådens øvrige besætning. I finalen blev den amerikanske båd besejret af New Zealand, der vandt guld, mens Danmark fik bronze. Det var det eneste OL han deltog i.

OL-medaljer 
 1984:  Sølv i firer uden styrmand

Referencer

Eksterne henvisninger 

Roere fra USA
Personer fra Connecticut
Olympiske medaljevindere i roning
Olympiske sølvmedaljevindere fra USA
Medaljevindere ved sommer-OL 1984
Alan Forney

Alan Michael Forney (født 28. juli 1960 i Beaufort, South Carolina, USA) er en amerikansk tidligere roer.

Forney vandt en sølvmedalje i firer uden styrmand ved OL 1984 i Los Angeles. Jonathan Smith, David Clark og Phillip Stekl udgjorde bådens øvrige besætning. I finalen blev den amerikanske båd besejret af New Zealand, der vandt guld, mens Danmark fik bronze. Det var det eneste OL han deltog i.

OL-medaljer 
 1984:  Sølv i firer uden styrmand

Referencer

Eksterne henvisninger 

Roere fra USA
Personer fra South Carolina
Olympiske medaljevindere i roning
Olympiske sølvmedaljevindere fra USA
Medaljevindere ved sommer-OL 1984
Aleksej Kamkin

Aleksej Dimitrijevitj Kamkin (på russisk: Алексей Дмитриевич Камкин) (født 15. oktober 1952 i Kaliningrad, Sovjetunionen) er en russisk tidligere roer.

Kamkin vandt en sølvmedalje for Sovjetunionen i firer uden styrmand ved OL 1980 i Moskva. Valerij Dolinin, Aleksandr Kulagin og Vitalij Jelisejev udgjorde bådens øvrige besætning. I finalen blev den sovjetiske båd besejret af Østtyskland, der vandt guld, mens Storbritannien fik bronze. Det var det eneste OL han deltog i.

Kamkin vandt desuden en VM-guldmedalje i firer uden styrmand ved VM 1981 i München og en sølvmedalje i samme disciplin ved VM 1982 i Luzern.

OL-medaljer 
 1980:  Sølv i firer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Kaliningrad
Valerij Dolinin

Valerij Aleksejevitj Dolinin (russisk: Валерий Алексеевич Долинин) (født 25. juli 1953 i Leningrad, Sovjetunionen, død 15. november 2021) var en russisk roer, dobbelt olympisk medaljevinder og dobbelt verdensmester.

Dolinin vandt en bronzemedalje for Sovjetunionen i firer uden styrmand ved OL 1976 i Montreal, sammen med Raul Arnemann, Nikolaj Kusnetsov og Anusjavan Gasan-Dzjalalov. Fire år senere, ved OL 1980 i Moskva, vandt han en sølvmedalje i samme disciplin. Aleksej Kamkin, Aleksandr Kulagin og Vitalij Jelisejev udgjorde denne gang bådens øvrige besætning.

Dolinin vandt desuden to VM-guldmedaljer i firer uden styrmand, i henholdsvis 1978 og 1981.

OL-medaljer 
 1980:  Sølv i firer uden styrmand
 1976:  Bronze i firer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Aleksandr Kulagin

Aleksandr Viktorovitj Kulagin (på russisk: Александр Викторович Кулагин) (født 29. juni 1954 i Kaliningrad, Sovjetunionen) er en russisk tidligere roer og dobbelt verdensmester.

Kulagin vandt en sølvmedalje for Sovjetunionen i firer uden styrmand ved OL 1980 i Moskva. Valerij Dolinin, Aleksej Kamkin og Vitalij Jelisejev udgjorde bådens øvrige besætning. I finalen blev den sovjetiske båd besejret af Østtyskland, der vandt guld, mens Storbritannien fik bronze. Det var det eneste OL han deltog i.

Kulagin vandt desuden to VM-guldmedaljer, en i toer uden styrmand ved VM 1977 og en i firer uden styrmand ved VM 1981.

OL-medaljer 
 1980:  Sølv i firer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Kaliningrad
Vitalij Jelisejev

Vitalij Mikhajlovitj Jelisejev (på russisk: Виталий Михайлович Елисеев) (født 26. februar 1950 i Gandja, Sovjetunionen) er en russisk tidligere roer og dobbelt verdensmester.

Jelisejev vandt en sølvmedalje for Sovjetunionen i firer uden styrmand ved OL 1980 i Moskva. Valerij Dolinin, Aleksej Kamkin og Aleksandr Kulagin udgjorde bådens øvrige besætning. I finalen blev den sovjetiske båd besejret af Østtyskland, der vandt guld, mens Storbritannien fik bronze. Det var det eneste OL han deltog i.

Jelisejev vandt desuden to VM-guldmedaljer, en i toer uden styrmand ved VM 1977 og en i firer uden styrmand ved VM 1981.

OL-medaljer 
 1980:  Sølv i firer uden styrmand

Referencer

Eksterne henvisninger 

Roere fra Sovjetunionen
Roere fra Rusland
Ole Nafstad

Ole Sverre Nafstad (født 20. februar 1946 i Bærum) er en norsk tidligere roer.

Nafstad deltog første gang ved de olympiske lege i 1972 i München, hvor han var med i den norske firer uden styrmand, der blev nummer to i første runde, men var ude af konkurrencen efter en tredjeplads i opsamlingsheatet. Bedre gik det for ham ved OL 1976 i Montreal, hvor han vandt sølv i firer uden styrmand sammen med Finn Tveter, Arne Bergodd og Rolf Andreassen. De indledte med en fjerdeplads i første runde, men derefter vandt de deres opsamlingsheat og efterfølgende også semifinalen. I finalen blev den norske båd besejret af Østtyskland, der vandt guld, mens Sovjetunionen fik bronze.

Nafstad vandt desuden to VM-medaljer i firer uden styrmand, en sølvmedalje ved VM 1971 i København, og en bronzemedalje ved VM 1973 i Moskva.

OL-medaljer 
 1976:  Sølv i firer uden styrmand

Referencer

Eksterne henvisninger 

Roere fra Norge
Deltagere for Norge ved sommer-OL 1972
Deltagere for Norge ved sommer-OL 1976
Olympiske sølvmedaljevindere fra Norge
Arne Bergodd

Arne Bergodd (født 16. august 1948 i Drammen, Norge) er en norsk tidligere roer.

Bergodd deltog første gang ved de olympiske lege i 1972 i München, hvor han var med i den norske toer med styrmand, der blev nummer syv. Bedre gik det for ham ved OL 1976 i Montreal, hvor han vandt sølv i firer uden styrmand sammen med Ole Nafstad, Finn Tveter og Rolf Andreassen. De indledte med en fjerdeplads i første runde, men derefter vandt de deres opsamlingsheat og efterfølgende også semifinalen. I finalen blev den norske båd besejret af Østtyskland, der vandt guld, mens Sovjetunionen fik bronze.

Bergodd vandt desuden én VM-medalje, en bronzemedalje i firer uden styrmand ved VM 1973 i Moskva.

OL-medaljer 
 1976:  Sølv i firer uden styrmand

Referencer

Eksterne henvisninger 

Roere fra Norge
Personer fra Drammen
Deltagere for Norge ved sommer-OL 1972
Deltagere for Norge ved sommer-OL 1976
Olympiske sølvmedaljevindere fra Norge
Finn Tveter

Finn Ivar Tveter (fædt 19. november 1947, død 30. juli 2018) var en norsk roer fra Oslo.

Tveter deltog første gang ved de olympiske lege i 1972 i München, hvor han var med i den norske firer med styrmand, der blev nummer ni. Bedre gik det for ham ved OL 1976 i Montreal, hvor han vandt sølv i firer uden styrmand sammen med Ole Nafstad, Arne Bergodd og Rolf Andreassen. De indledte med en fjerdeplads i første runde, men derefter vandt de deres opsamlingsheat og efterfølgende også semifinalen. I finalen blev den norske båd besejret af Østtyskland, der vandt guld, mens Sovjetunionen fik bronze.

Tveter vandt desuden én VM-medalje, en sølvmedalje i firer med styrmand ved VM 1970 i Canada.

OL-medaljer 
 1976:  Sølv i firer uden styrmand

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1972
Deltagere for Norge ved sommer-OL 1976
Olympiske sølvmedaljevindere fra Norge
Rolf Andreassen

Rolf Siljan Andreassen (født 3. april 1949 i Drammen) er en norsk tidligere roer.

Andreassen deltog første gang ved de olympiske lege i 1972 i München, hvor han var med i den norske toer med styrmand, der blev nummer syv. Bedre gik det for ham ved OL 1976 i Montreal, hvor han vandt sølv i firer uden styrmand sammen med Ole Nafstad, Finn Tveter og Arne Bergodd. De indledte med en fjerdeplads i første runde, men derefter vandt de deres opsamlingsheat og efterfølgende også semifinalen. I finalen blev den norske båd besejret af Østtyskland, der vandt guld, mens Sovjetunionen fik bronze.

Andreassen vandt desuden én VM-medalje, en bronzemedalje i firer uden styrmand ved VM 1973 i Moskva.

OL-medaljer 
 1976:  Sølv i firer uden styrmand

Referencer

Eksterne henvisninger 

Roere fra Norge
Personer fra Drammen
Deltagere for Norge ved sommer-OL 1972
Deltagere for Norge ved sommer-OL 1976
Olympiske sølvmedaljevindere fra Norge